kardosdrur/scandi-wiki huggingface dataset:
Steam

Steam er computertjeneste udbudt af Valve Corporation. Tjenesten anvendes til at organisere en række computerspil, spillerens netværk og køb af spil. Blandt andre er spillene Half-Life 2, Counter Strike: Source, og Counter Strike: Global Offensive knyttet til programmet. Derudover kan man tilføje spilmodifikationer (MODs) og gratis spil. Man kan downloade de spil, man har købt licens til, uden brug af cd, dvd eller lignende medie. Det er også muligt at give sine licenser til andre brugere som "gaver".

Mange computerspil tilbydes både på et fysisk medie som DVD (eller tilsvarende medier til spillekonsoller) og som direkte download fra Steam. På Steam får spilleren ikke en kopi tilsendt, men kan i stedet downloade de licenserede produkter via deres Steam-konto.

En Linux-version af Steam blev udgivet den 14. februar 2013. Valve annoncerede den 23. september 2013 at de udvikler deres egen Linux-distribution kaldet SteamOS.

Udvidelsen SteamVR er en platform til virtual reality-spil. Softwaren fungerer med HTC Vive, Oculus Rift, Windows Mixed Reality og andre VR-headset.

Referencer

Eksterne henvisninger 

 Officielle hjemmeside

Online spiltjenester
Valve Corporation
Internet-software til Linux
Internet-software til OS X
Internet-software til Windows
Beijing Arbejderstadion

Beijing Arbejderstadion (Simplificeret kinesisk:工人体育场, Traditionel kinesisk:工人體育場, Pinyin: Gōngrén Tǐyùcháng) er et stadion i Chaoyang distriktet i Beijing, Kina. Det bliver for det meste brugt til fodboldkampe. Beijing Arbejderstadion er en af de ti store bygninger som blev bygget i Beijing i 1959 i anledning af tiårsjubilæet for proklamationen af Folkerepublikken Kina. Stadion blev renoveret i 2004. 

Stadionet blev brugt som hovedstadion ved de Asiatiske Lege 1990 hvor både åbningsceremonien og afslutningsceremonien blev afholdt. 

Ved OL 2008 blev stadionet brugt til fodboldturneringens kvartfinaler og semifinaler.
Stadion fungerer som hjemmebane for den kinesiske fodboldklub Beijing Guoan, som spiller i Chinese Super League.

Fodboldstadioner i Kina
Etableret i 1959
Arbejderstadion
Landkreis Dillingen an der Donau

Landkreis Dillingen an der Donau, eller Landkreis Dillingen a.d.Donau, er en landkreis i den nordlige del af  Regierungsbezirks Schwaben i den tyske delstat Bayern. Nabokreise er mod nord Landkreis Donau-Ries, mod øst og sydøst  Landkreis Augsburg, i sydvest Landkreis Günzburg og mod vest Landkreis Heidenheim i Baden-Württemberg.

Geografi 
Landkreisens område er præget af floden  Donau, som fra sydvest mod nordøst, løber gennem området på en strækning af 27 km og  danner en flodslette med skove. Der er talrige menneskeskabte søer i området.  Syd for floden ligger landskabet Donauried der på grund af flodregulering i  det 19. århundrede ofte er oversvømmet. I dag er det eng- og græsningsområder der grænser op til et frugtbart agerland. Længere mod syd ligger et bakkeland omkring  Zusamdalen, som hører til Naturpark Augsburg-Westliche Wälder.  Zusam er en lille biflod til  Donau, der munder ud fra højre ved Donauwörth .

På Donaus venstre bred er der i den nordlige del af Landkreis Dillingen udløbere fra  Schwäbischen Alb.

Byer og kommuner 

Kreisen havde   indbyggere pr.    

Verwaltungsgemeinschafte
 Gundelfingen a.d.Donau(Byen Gundelfingen a.d.Donau og kommunerne Bächingen a.d.Brenz, Haunsheim og Medlingen)
 Höchstädt a.d.Donau(Byen Höchstädt a.d.Donau og kommunerne Blindheim, Finningen, Lutzingen og Schwenningen)
 Holzheim(Markt Aislingen og kommunerne Glött og Holzheim)
 Syrgenstein(Kommunerne Bachhagel, Syrgenstein og Zöschingen)
 Wertingen(Byen Wertingen og kommunerne Binswangen, Laugna, Villenbach og Zusamaltheim)
 Wittislingen(Markt Wittlisingen og kommunerne Mödingen og Ziertheim)

Kilder og henvisninger
Tour de France 1903

Tour de France 1903 var den første udgave Tour de France. Løbet var arrangeret og sponsoreret af avisen L'Auto, som var en forgænger til sportsavisen l'Équipe. 

Cykelløbet var inspireret af begrebet tour i litteraturen og specielt af en bog ved navn Tour de France par Deux Enfants hvori to drenge gør en rundrejse i Frankrig. Det var journalisten Géo Lefèvre der forslog løbet til sin redaktør Henri Desgrange under en frokost på Café de Madrid i Paris den 20. november 1902. Cafeen har skiftet navn flere gange siden og nogle kilder angiver den til at have heddet Taverne Zimmer. Det første Tour de France blev annonceret januar 1903 og avisen håbede med sit sponsorat at øge sit oplag på sammen måde, som andre aviser havde gjort. 

Første etape af løbet blev kørt 1. juli og løbet sluttede 19. juli. I modsætningen til moderne udgaver af løbet med omkring 20 etaper, havde Tour de France 1903 kun 6 etaper. Disse var til gengæld væsentlig længere end nutidens. Løbets længste etape var sidste etape fra Nantes til Paris på 467 km og den korteste var 4. etape fra Toulouse til Bordeaux på 268 km. Den gennemsnitlige etapelængde i Tour de France 2004 var til sammenligning 171 km. 60 ryttere stillede til start og 21 gennemførte løbet. Vinderen vandt 3000 franc svarende til ca. 200.000 nutidskroner.

Géo Lefèvre var under løbet både direktør, dommer og tidtager mens Henri Desgrange var directeur-général selv om han dog ikke fulgte løbet. 

I modsætning til nyere udgaver af Tour de France var der ingen hold. Alle stillede op individuelt og måtte betale en startafgift på 10 franc. Desuden var der den forskel, at ryttere som gav op på en etape gerne måtte stille op til den følgende etape. Ryttere der gav op, men startede på næste etape blev dog ikke indregnet i klassementet. Hippolyte Aucouturier gav eksempelvis op på første etape, men vandt siden 2. og 3. etape. Ligeledes gennemførte vinderen af 4. etape, Charles Laeser, ikke 3. etape. 

Samlet vinder blev Maurice Garin med tiden 94 timer, 33 minutter og 14 sekunder. Lucien Pothier sluttede på andenpladsen 2 timer, 49 minutter og 21 sekunder efter, mens Fernand Augereau sluttede som nummer 3 4 timer, 29 minutter og 24 sekunder efter Maurice Garin.  Lanterne rouge (den dårligst placerede fuldfører) blev Arsène Millocheau 64 timer, 57 minutter og 8 sekunder efter Maurice Garin.

Etaper

Resultater

Eksterne henvisninger 

 Det officielle Tour de France 1903 arkiv

 Trøjefordelingen under Tour de France 1903

Referencer 

1903
Sport i 1903
Arthur "Addie" Køpcke

Arthur Køpcke (26. november 1928 i Hamburg – 20. oktober 1977 i København) var en tysk fluxuskunstner. 

Arthur Køpckes betydning som dynamisk samlingspunkt for den europæiske avantgarde i slutningen af 50'erne og begyndelsen af 60'erne udgik fra Galerie Køpcke tre forskellige steder i København. 

Men han virkede også ude i Europa i forskellige udtryksformer: oliemaleri, assemblager, collager, skulpturer, film m.v. 
De fleste af hans værker fra 60'erne tager udgangspunkt i hans hovedværk reading/work-pieces -
en samling ideer til værker, som opfordrer beskueren til aktiv medvirken.

SE også 

 En cigarets tid - et portræt af Arthur Køpcke

Kunstnere fra Tyskland
Personer fra Hamborg
Jypsi

Jypsierne er et fiktivt etnisk folkefærd i Philip Pullmans trilogi om Det gyldne kompas. De bor i universet som også huser Lyra og menes at minde meget om romaer. Det engelske navn er Gypsians, fra det engelske ord for romaer gypsi, menes at stamme fra Egyptians, som er det engelske ord for romaerne.

De er opdelt i store familier, lederne udgør Rådet og jypsiernes konge leder Rådet, som også omfatter den kloge jypsi Farder Coram. Deres kultur, der er spredt, er beskrevet som ret streng. Jypsibørn er beskrevet som meget højt elskede og de kigger instinktivt efter andre medlemmer fra deres kultur, hvis de er omstrejfende. Deres etniske gruppe er så lille, at alle kender hinanden ved navn, men alligevel stor nok til at kunne sende 170 mænd nordpå på en redningsmission.

I modsætning til virkelighedens Rom, er jypsierne vandrejsende. De lever primært på deres flodpramme og sejler op og ned af floder og kanaler i England. Jypsiernes primære indtægtskilder menes at være udveksling af varer, som de bringer med sig fra deres rejser og Lyra sammenligner dem med forår og efterår, de kommer og går. De typiske Jypsier synes selv de har den stolthed at kunne være gode til kortspil.

Jypsierne har en karakteristisk accent og deres ordforråd indeholder "fens-hollandske", som dog ikke rigtig bliver brugt af samfundet. De har også et karakteristisk udseende, noget Lyra forsøger sig med. Der er også henvisninger der viser at Jypsierne kunne have relationer til de hollandske geuzen, en samlig af adelige og andre utilfredse der var, imod spanske regler, i Holland i 1566. De er mest succesrige gruppe der sejler på havet. De kommer fra det bredt rødnet, med hollanske samt franske og engelske rødder og de opholder sig mest i engelske havne. En henvisning til det hollandske, er at Jypsierne drikker "ginniver" (hollandsk genever), så mange jypsier bærer hollandske navne som "Dirk Vries", "Raymond van Gerrit" og "Ruud og Nellie Koopman" og de er ved hjælp af hollandske udtryk som fx "landloper", som faktisk er et gammelt hollandsk ord som bogstavlig talt betyder "land-menneske", men det er også et negativt ord, fordi det også betyder vagabond. Man skal også bemærke at Jypsierne ikke behandler ikke-jypsier særlig pænt.

Jypsier forsamles nogle gange til "familiesammenkomster", hvilket betyder stævner eller møder. De samles ofte i Norfolk for at drøfte og beslutte vigtige spørgsmål. John Faa og hans gruppe af Jypsier, kommer fra "Øst Anglia", et sted i Lyras verden, der nok er modstykke til vores verdens East Anglia.

Jypsierne er hæderlige mennesker og det virker til at de skylder Lord Asriel en tjeneste for at have besejret en omtalt, men ukendt Vandløbs Bill i forhandling, blandt andre ting.

Det Gyldne Kompas
Magnetstensresonator

En magnetstensresonator er en fiktiv opfindelse i Philip Pullmans trilogi om Det gyldne kompas. Det ligner en kort stang af lodesten (andet navn for magnetit) og det ligger på en træplade. For at sende en besked, skal man stryge en bue, der minder om buen en violinist bruger, i den ene ende af stangen, mens man trykker med fingrene mod overfladen på visse punkter. For at modtage en besked via en resonator, skal man tage et par hovedtelefoner på, der er viklet omkring 2 pinde i hver ende af stenen . 

Magnetstensresonator arbejder med fænomenet kvantefysisk sammenfiltring. Et stykke af den fælles lodestens-resonator, hvor alle partiklerne er indviklet og delt i to. Når brugeren producerer en række noter på et stykke, vil det tilsvarende stykke gengive lyden på nøjagtig samme måde, uanset hvor langt stykkerne er fra hinanden. Det betyder, at det der kan sendes beskeder over enorme afstande, endda tværs gennem universer. Gallivespianeren Chevalier Tialys bruger en resonator i Gallivespianer-størrelse i Ravkikkerten til at sende beskeder til sin overordnede Lord Roke, som har modstykket til Tialys' resonator. Det skal bemærkes at mens kvantefysisk sammenfiltring findes i virkeligheden, men kan ikke overgive beskeder med lysets hastighed, da det er umuligt at kontrollere oplysningerne.

Det Gyldne Kompas
Fiktive materialer
The Sims 2: Store Edition

The Sims 2: Store Edition er en udvidelse til The Sims 2. Den er i øjeblikket stadigvæk i beta-test stadiet, men blev udgivet for amerikanske og canadiske spillere den 27. juni 2008.

Der er endnu ikke blevet offentliggjort nogen informationer om hvorvidt Store Edition vil blive udgivet til de resterende landes versioner af The Sims 2.

Med Store Edition udvidelsen gøres det muligt for spillerne af The Sims 2, at downloade objekter til spillet via en speciel online butik. Butikken kræver at man ved hjælp af et kreditkort køber såkaldte 'SimPoints', der derefter kan bruges til at købe og downloade et større udvalg af objekter. Blandt disse objekter findes blandt andet objekter fra de forskellige udvidelses- og ektrapakker. Derudover findes der også en række objekter eksklusivt til Store Edition.

For at Store Edition virker korrekt er det desuden påkrævet at man downloader og installerer EA Download Manager, da denne bruges til at hente både udvidelsen og de objekter man eventuelt måtte købe.

Referencer 

Computerspil fra 2008
2: Store Edition
Windows-spil

en:The Sims 2#The Sims 2 Store
Folketingsmedlemmer valgt i 1994

Folketingets medlemmer (MF) tæller 179 medlemmer (mandater). Heraf er to fra Færøerne og to fra Grønland. Medlemmerne vælges fra 19 valgkredse for en periode på fire år.

Alfabetisk liste over Folketingets medlemmer valgt ved folketingsvalget den 21. september 1994. Mandatfordelingen var som følger:

Herudover valgtes Jacob Haugaard som kandidat uden for partierne på et kredsmandat fra Århus Amtskreds.

De valgte medlemmer

Parti- og personskift i perioden 1994-98

Partiskift

Personskift 

1994
1994
Tualapi

En tualapi er et fiktivt væsen i Philip Pullmans trilogi om Det gyldne kompas. 

Tualapierne er den eneste kendte fjende til mulefaerne. De ødelægger mulefaernes landsbyer og er årsag til tab af mange af deres frø-bælg. De beskrives som store hvide fugle, hvis vinger kan ligne sejl fra skibe på lang afstand. Tualapierne er næsten altid i grupper. Fader Gomez, et menneske fra Lyras verden, som er kommet ind i mulefaernes verden er i stand til at stå imod et tualapi-angreb ved at have dræbt en af dem med en riffel. 

Men mulefaerne har intet forsvar mod tualapierne: kun at trække sig tilbage og gemme sig under deres angreb. Tualapiernes angreb resulterer ofte i total destruktion af mulefaernes levesteder og kan koste mulefaerne dyrt. Ligesom de fleste andre væsener fra mulefaernes verden, er deres lemmer er i anden sitaution end dyrene i vores verden, med et enkelt led (i tualapiernes tilfælde, en vinge) på forsiden, et par (ben) på midten og et enkelt led (igen i tualapiernes tilfælde, en vinge) på bagsiden. 

Det Gyldne Kompas
Fiktive dyr
Videnstyring

Vidensstyring, (videnstyring eller "Knowledge management") omfatter en række teknikker, som organisationer anvender til at identificere, skabe, repræsentere, distribuere og formidle hvad der vides, og hvem, der ved det. Internationalt har området været etableret som undervisnings- og forskningsfag siden 1995 med egne tidsskrifter. Det er især knyttet til uddannelser i informationsteknologi og 'Human Resource Management'.

Litteratur 
 Kastberg, Peter, Schreiber, Trine, Ditlevsen, Marianne Grove, Harbo, Karen & Ole Lauridsen, Ole (2007). Personligt Knowledge Management – fra information til viden via læring. Frederiksberg: Forlaget Samfundslitteratur. 
 Schreiber, Trine & Moring, Camilla (1999). Fra information management til knowledge management. I:Informationsspecialisten. Udgivet af Dansk forening for information og dokumentation, nr.1, årg.1. 
 Schreiber, Trine (2002) Videnstyring som analyse af organisationens viden. I: Biblioteksarbejde, Temanr: Videnstyring. Nr.64, 22.årgang., s.7-23. 
 Schreiber, Trine og Harbo, Karen (2004) Personlig videnstyring – nyt undervisningsemne for bibliotekarer? Bibliotekspressen, nr.4, s.106-107. 
 Schreiber, Trine og Harbo, Karen (2004) Personlig videnstyring – om at finde vej gennem informationsmængden. DF-Revy, 27.årgang, nr.3. 
 Schreiber, Trine og Harbo, Karen (2004) Information Literacy and Personal Knowledge Management. Proceedings of the 12th Nordic Conference for Information and Documentation. September 1-3, 2004, Aalborg, Denmark.

Ledelse
Biblioteks- og informationsvidenskab
40 Fortællinger af Fædrelandets Historie

40 Fortællinger af Fædrelandets Historie er en populærhistorisk bog fra 1882 skrevet af historikeren og rigsarkivaren A.D. Jørgensen.

Bogen var en folkebog, der skulle læses af almuen. Baggrunden for udgivelsen var den preussiske erobring af Sønderjylland efter Danmarks nederlag i den 2. Slesvigske Krig i 1864.

De preussiske myndigheder begyndte i løbet af 1870'erne en målrettet fortyskning af de tidligere danske områder rettet mod de dansktalende sønderjyder. Fra dansk side sattes der ind mod dette med bl.a. oprettelsen af Sprogforeningen i 1880, der var beregnet på at bringe danske bøger ud til sønderjyderne i de erobrede områder.

Historikeren og gehejmearkivaren A.D. Jørgensen besluttede sig for at hjælpe i dette arbejde ved at udgive en lille bog, som ikke skulle være en samlet danmarkshistorie, men alene historier om den form for danskhed, som han ønskede bibeholdt i den dansktalende sønderjyske befolkning.

Derfor handlede mange af de 40 fortællinger om konflikten mellem Danmark og Tyskland – fra Sagn om folkekampe på rigets grænse til Den anden sønderjyske krig 1864. Mange af historierne er taget direkte fra de gamle sagn, og kan derfor ikke siges at have reel historisk betydning. Bogen er snarere en kilde til den danske mentalitetshistorie efter nederlaget i 1864 end historievidenskab.

40 Fortællinger af Fædrelandets Historie blev en stor salgsucces og udkom i utallige oplag (senest i 1998). 

I 2004 udkom bogen 41 fortællinger om folk i fædrelandets historie af historikeren og arkæologen Rikke Agnete Olsen, som lægger sig op ad traditionen fra A.D. Jørgensens bog ved at bringe forskellige uddrag af danmarkshistorien. Men til forskel fra A.D. Jørgensen prøver R.A. Olsen ikke at styrke nationalfølelsen, men at stille spørgsmål til den traditionelle opfattelse af danmarkshistorien.

Udvalgte udgaver 
 
 Femte udgave fra 1907 og indskannet til Google Books.
 
 Udgave med moderne retskrivning.

Eksterne henvisninger 
 A.D. Jørgensen, 40 Fortællinger af Fædrelandets Historie, Sesam, 1998.
 Fyrretyve Fortællinger, scannet på Archive.org - med frakturskrift og uden illustrationer.
 Hele teksten som e-bog (EPUB) 
 Hele teksten som PDF 

Historiebøger
Litteratur i 1882
Danmarks historie
Sønder Bjerge

Sønder Bjerge er en lille landsby, beliggende i Sønder Bjerge Sogn ca. 8 km øst for Skælskør. Sønder Bjerge var stationsby dengang jernbanen Dalmose-Skælskør stadig var i brug.

Lokaliteter i Slagelse Kommune
Sønder Bjerge Station

Sønder Bjerge Station på Skælskørbanen er en nedlagt dansk jernbanestation i Sønder Bjerge. Bygningerne er solgt fra efter at have været i dårlig stand en længere periode.
 
Stationen har medvirket i en dansk film med titlen "Livet er en god grund", fra 1985.

 
Stationer på Dalmose-Skælskør-banen
Nedlagte jernbanestationer i Danmark
Bygninger, konstruktioner og anlæg i Slagelse Kommune
Géo Lefèvre

Géo Lefèvre (1877 – 1961) var fransk journalist og manden der fik ideen til Tour de France. I 1902 forslog han sin redaktør Henri Desgrange på avisen L'Auto, en forgænger til sportsavisen l'Équipe, Tour de France som en måde at øge avisens oplag. Allerede i sommeren 1903 blev det første Tour de France kørt og Géo Lefèvre fungerede under løbet både som direktør, dommer og tidtager. 

Géo Lefèvre spillede desuden en stor rolle i tidlig cycle cross

Referencer 

Journalister fra Frankrig
Personer i Tour de France ledelsen
Henri Desgrange

Henri Desgrange, HD, (født 31. januar 1865 i Paris, død 16. august 1940 i Beauvallon) var en fransk cykelrytter og journalist. I sin karriere som cykelrytter satte Desgrange 12 rekorder i banecykling inklusiv en timerekord på 35,325 km.

Henri Desgrange var desuden redaktør på avisen L'Auto som startede Tour de France i 1903, og han betegnes i dag som cykelløbets fader.

Se også 
 Souvenir Henri Desgrange

Eksterne henvisninger 

 

Mandlige cykelryttere fra Frankrig
Journalister fra Frankrig
Personer i Tour de France ledelsen
Dillingen an der Donau

Dillingen an der Donau (eller: Dillingen a.d. Donau) er administrationsby i Landkreis Dillingen an der Donau Regierungsbezirks Schwaben i den tyske delstat Bayern. Byen har godt 18.600 indbyggere.

Geografi 
Dillingen ligger i Nordschwaben, på den nordre bred af floden Donau i landskabet Donauried. Byen ligger ca. 15 km fra grænsen til delstaten Baden-Württemberg.

Inddeling 
Til Dillingen an der Donau hører, ud over hovedbyen, blandt andet Donaualtheim, Fristingen, Hausen, Kicklingen, Schretzheim og Steinheim.
Shanghai Stadion

Shanghai Stadion er et stadion i Shanghai i Kina. Det bliver for det meste brugt til fodboldkampe. 
Stadionet blev bygget i 1997, da Folkerepublikken Kinas 8. nationale lege blev afholdt i Shanghai. Der er plads til ca. 80.000 tilskuere, og det var, indtil Beijing National Stadium blev bygget, det største stadion i Kina. 

Shanghai Stadion vil blive brugt ved OL 2008 til gruppespillet i fodboldturneringen.

Fodboldstadioner i Kina
Etableret i 1997
AVS-landene

AVS-landene er en gruppe på i alt 79 stater i Afrika, Vestindien og Stillehavsområdet, som EU samrbejder med. Samarbejdet blev etableret i 1975, hvor Lomé-aftalen blev underskrevet i Lomé på Togo. Senere er også Cotonou-aftalen kommet til. Det er i dag primært den, der regulerer samarbejdet. AVS-landene og EU samarbejder primært om udviklingsarbejde og handelsaftaler.

Samarbejdet opstod som følge af Europas ønske om at sikre sig regelmæssige forsyninger af råvarer samt ønsket om at bevare sin privileregede position på de oversøiske markeder. Samarbejdet med AVS-landene reguleres gennem årlige møder i AVS-ministerrådet og Det Paritetiske Udvalg.

AVS-landene

De oprindelige 
 Sydafrika (delvis), Antigua og Barbuda, Bahamas, Barbados, Belize, Botswana, Cameroun, DR Congo, Cookøerne, Cuba, Dominica, Den Dominikanske Republik, Elfenbenskysten, Fiji, Gabon, Ghana, Grenada, Guyana, Jamaica, Kenya, Marshalløerne, Mauritius, Mikronesien, Namibia, Nauru, Nigeria, Niue, Palau, Papua Ny Guinea, Saint Christopher og Nevis, Saint Lucia, Saint Vincent og Grenadinerne, Senegal, Seychellerne, Surinam, Swaziland, Tonga, Trinidad, Tobago og Zimbabwe.

Mindre udviklede lande 
Disse lande kom med som følge af et bilag til Cotonou-aftalen:
 Angola, Benin, Burkina Faso, Burundi, Kap Verde, Den Centralafrikanske Republik, Tchad, Comorerne, Djibouti, Etiopien, Eritrea, Gambia, Guinea, Guinea-Bissau, Haiti, Kiribati, Lesotho, Liberia, Malawi, Mali, Mauretanien, Madagaskar, Mozambique, Niger, Rwanda, Samoa, São Tomé og Príncipe, Sierra Leone, Salomonøerne, Somalia, Sudan, Tanzania, Tuvalu, Togo, Uganda, Vanuatu, Zambia og Ækvatorialguinea.

Afrika
Landsmøde

Et landsmøde (undertiden også benævnt kongres, årsmøde eller landsråd) er et årligt møde i en landsforening, f.eks. et politisk parti, en ungdomsorganisation eller en anden forening.

På mødet behandles forslag til ændringer i foreningens vedtægter, ligesom årsregnskabet fremlægges. Endvidere vil der typisk være valg til den pågældende forenings øverste organ; ofte benævnt hovedbestyrelse, forretningsudvalg eller styrelse. I politiske partier behandler landsmødedeltagerne desuden forslag til ændringer i partiets program, ligesom der også sommetider vælges kandidater til diverse valg.

Navne på møder i de forskellige politiske partier 

 Landsmøde: Venstre , Radikale Venstre , Liberal Alliance, Socialistisk Folkeparti .
 Kongres: Socialdemokratiet .
 Årsmøde: Enhedslisten , Dansk Folkeparti .
 Landsråd: Det Konservative Folkeparti .
 Rigskongres: Stram Kurs .

Foreninger
Lauingen (Donau)

Lauingen (Donau) er en by i Regierungsbezirks Schwaben i den tyske delstat Bayern, med knap 11.000 indbyggere.

Geografi 
Lauingen ligger i Donaudalen ved udkanten af landskabet Schwäbischen Alb, 37 km nordøst for Ulm. Donau er kort før Lauingen, ved landsbyen Faimingen, stemmet op til en sø, Faiminger Stausee. Kort efter dæmningen munder floden Brenz ud i Donau.

Der er følgende landsbyer i kommunen: Faimingen, Frauenriedhausen, Lauingen, Veitriedhausen

Nabokommuner 
 Dillingen mod øst
 Gundelfingen imod vest
 Haunsheim und Wittislingen mod nord
 Aislingen, Glött og Holzheim mod syd.

Eksterne henvisninger 

 Lauingen (Donau): Historiske spor
Don King

Donald "Don" King (født 20. august 1931 i Cleveland, Ohio, USA) er en amerikansk boksepromotor, der er en af branchens mest velkendte ansigter. King har gennem sin lange karriere arrangeret boksekampe for en lang række boksere, bl.a Muhammad Ali, Evander Holyfield og George Foreman. King er desuden velkendt for sin specielle frisure og ofte provokerende udtalelser.

Eksterne links 
 Don Kings hjemmeside 
 
 

Boksepromotorer
Personer fra Cleveland